***ΛΙΒΑΔΕΙΑ 21/10/2020***

**ΑΠΟΣΠΑΣΜΑ**

Από το πρακτικό της αριθμ.2020-17ης Τακτικής Συνεδρίασης-ΚΕΚΛΕΙΣΜΕΝΩΝ ΤΩΝ ΘΥΡΩΝ

του Δημοτικού Συμβουλίου Λεβαδέων

Αριθμός απόφασης  **167**

**ΘΕΜΑ**: **΄Εκδοση ψηφίσματος προκειμένου να επιτρέπεται προαιρετικά η λειτουργία των εμπορικών καταστημάτων στον Άγιο Γεώργιο όλες τις Κυριακές και τις αργίες του έτους.**

Στη Λιβαδειά σήμερα την 14η Οκτωβρίου 2020, ημέρα Τετάρτη και ώρα 19:00 μ.μ στην αίθουσα  συνεδριάσεων – «Παλαιό Δημαρχείο» -Πλ. Εθνικής Αντιστάσεως 1 , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **ΚΕΚΛΕΙΣΜΕΝΩΝ ΤΩΝ ΘΥΡΩΝ**  κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)** της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων»  **δ)** της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών  και ύστερα από την από  **20217/9-10-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλου Γιώτα |
|  | Μητάς Αλέξανδρος | 2 | Γαλανός Κων/νος |
|  | Τσεσμετζής Εμμανουήλ (Απών από 8- 15 ΘΗΔ) | 3 | Κοτσικώνας Επαμεινώνδας |
|  | Δήμου Ιωάννης | 4 | Αλεξίου Λουκάς |
|  | Αποστόλου Ιωάννης | 5 | Σπυρόπουλος Δημοσθένης |
|  | Σάκκος Μάριος ( Απών 9-15 ΘΗΔ) |  |  |
|  | Νταντούμη Ιωάννα |  |  |
|  | Καράβα Χρυσοβαλάντου Βασιλική (Βάλια) |  | Αν και κλήθηκαν νόμιμα |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Τόλιας Δημήτριος |  |  |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Καράλης Χρήστος |  |  |
|  | Φορτώσης  Αθανάσιος |  |  |
|  | Παπαϊωάννου Λουκάς |  |  |
|  | Πούλος Ευάγγελος |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή ( Απούσα 13-15 ΘΗΔ) |  |  |
|  | Τσιφής Δημήτριος |  |  |
|  | Μπαρμπέρης Νικόλαος ( Απών 13-15 ΘΗΔ) |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 1-15 ΘΗΔ) |  |  |
|  | Χέβα Αθανασία(Νάνσυ) (Απούσα από 8- 15 ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 15Ο θέμα της ημερήσιας διάταξης, ο Πρόεδρος έδωσε το λόγο στον δημοτικό σύμβουλο κ.Καραμάνη Δημήτριο ο οποίος ανέφερε σχετικά με το κατατεθέν ψήφισμα ότι έχει να κάνει με τη λειτουργία των καταστημάτων στην κοινότητα του Αγίου Γεωργίου. Είναι ένα θέμα που έχει απασχολήσει πάρα πολύ το χωριό, την κοινότητα τον τελευταίο μήνα και έχει παρθεί σχετική απόφαση από το τοπικό συμβούλιο και θα ήθελα να εγκρίνουμε ένα ψήφισμα το οποίο να επικροτεί αυτή την απόφαση και να ζητάει από την Αντιπεριφερειάρχη την κυρία Παπαθωμά που είναι η καθ’ ύλην αρμόδια να εφαρμόσει, να εγκρίνει, να επιτρέψει μάλλον προαιρετική λειτουργία των εμπορικών καταστημάτων στον Άγιο Γεώργιο όλες τις Κυριακές. Εδώ να επισημάνω, σεβόμενος και τις απόψεις της Λαϊκής Συσπείρωσης τις οποίες τις ακούω πάντα πάνω σε αυτά τα θέματα ότι είναι ζήτημα εργασίας εργαζομένων τις Κυριακές, ότι εδώ μιλάμε για οικογενειακές επιχειρήσεις που είναι αυτοαπασχολούμενοι άνθρωποι και μόνοι τους έχουν ζητήσει να είναι ανοιχτά τις Κυριακές

Ακολούθως διάβασει το σχετικό ψήφισμα το οποίο αναφέρει τα εξής:

Το Δ. Σ. του Δήμου Λεβαδέων επικροτεί την αριθμό 16 25/9/20 γνωμοδοτική απόφαση του Συμβουλίου της τοπικής κοινότητας Αγίου Γεωργίου για την προαιρετική λειτουργία των μικρών εμπορικών καταστημάτων, παντοπωλείων, ψιλικών ειδών και τα λοιπά του Αγίου Γεωργίου όλες τις Κυριακές του έτους και τις αργίες, με σκοπό την κάλυψη των βασικών αναγκών των κατοίκων του χωριού, μονίμων και περιστασιακά διαμενόντων το Σαββατοκύριακο σε τρόφιμα και είδη πρώτης ανάγκης, την ενίσχυση της τοπικής ανάπτυξης και τη στήριξη των μικρών επιχειρήσεων του χωριού. Για το λόγο αυτό ζητούμε τη θετική γνώμη και συμπαράσταση όλων των τοπικών και συλλογικών φορέων και τη λήψη σχετικής απόφασης από την αρμόδια Αντιπεριφερειάρχη Περιφερειακής Ενότητας Βοιωτίας κυρία Φανή Παπαθωμά, με την οποία θα επιτρέπεται προαιρετικά η λειτουργία των εμπορικών καταστημάτων στον Άγιο Γεώργιο όλες τις Κυριακές του έτους και τις αργίες σύμφωνα με την κείμενη νομοθεσία»

Τέλος συμπλήρωσε τα εξής : Χθες ίσως μάθετε ότι με πρωτοβουλία του Δημάρχου Θηβών του κυρίου Αναστασίου και του Προέδρου Εμπορικού Συλλόγου του κυρίου Σαμιώτη της Θήβας, έγιναν κάποιες επαφές με τον Γενικό Γραμματέα του Υπουργείου Ανάπτυξης και με τον Υπουργό και υπήρξε μία υπόσχεση για τροπολογία ώστε όλες οι κοινότητες κάτω των 5.000 κατοίκων να μπορούν να ανοίγουν τα καταστήματα των ψιλικών χωρίς να χρειάζεται έγκριση του αρμόδιου Αντιπεριφερειάρχη. Όμως επειδή αυτό είναι ακόμα υπόσχεση για τροπολογία κι εγώ δεν την έχω δει την τροπολογία, θα ήθελα να συνταχθούμε σ’ αυτή την απόφαση του τοπικού συμβουλίου του Αγίου Γεωργίου, να υποστηρίξουμε αυτή την απόφαση και να στείλουμε το αίτημα στην Αντιπεριφερειάρχη σε περίπτωση που δεν περάσει αυτή η τροπολογία. Αν περάσει, πλέον θα είναι και δια νόμου εγκεκριμένο το να λειτουργούν τα καταστήματα.

* Το λόγο έλαβε ο κ. Δήμαρχος ο οποίος πρότεινε το ψήφισμα να μη περιοριστεί στα καταστήματα της Κοινότητας Αγίου Γεωργίου , αλλά να είναι για χωριά κάποιου αριθμού δηλαδή να είναι και να συμπεριλάβει και το Κυριάκι, μέχρι τρεις χιλιάδες κατοίκους. Να πούμε λοιπόν όπως ακριβώς είναι έτσι ωραία διατυπωμένο από την κοινότητα και να λέμε στο ψήφισμα μας προς την κυρία Παπαθωμά γιατί έχει τη δυνατότητα με δική της εντολή, ωστόσο η νομοθεσία λέει για τουρισμό, για σύμφωνη γνώμη των εμπορικών συλλόγων και τα λοιπά, έχει κάποιες προϋποθέσεις αλλά να μη λέμε μόνο για τον Άη Γιώργη να λέμε για όλα τα χωριά του Δήμου με πληθυσμό κάτω των τριών χιλιάδων.

Ακολούθως το λόγο έλαβε ο κ.ΑΡΚΟΥΜΑΝΗΣ, ο οποίος δήλωσε ότι θα ψηφίσουν το ψήφισμα γιατί πρόκειται για οικογενειακές επιχειρήσεις οι οποίες είναι σε τραγική κατάσταση αυτή τη στιγμή. Υπάρχουν ανάγκες σε όλα τα χωριά, αλλά εκεί έχει δημιουργηθεί το πρόβλημα περισσότερο και πραγματικά το 90% του πληθυσμού το θέλει. Δηλαδή είναι συντριπτική η πλειοψηφία του κόσμου που είναι αποκούμπι αυτά τα μαγαζιά για κάποιες δύσκολες στιγμές. Άρα θα τους στηρίξουμε.

Τέλος ο δημοτικός σύμβουλος κ. ΤΟΛΙΑΣ είπε ότι συμφωνεί και η παράταξή του και ειδικότερα συμπλήρωσε ότι στο συγκεκριμένο χωριό δεν υπάρχει ούτε καν περίπτερο για να πεις ότι θα βρεις κάτι.

**Το Δημοτικό Συμβούλιο μετά διαλογική συζήτηση και αφού έλαβε υπόψη του:**

* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Τις διατάξεις της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την έκδοση του κατωτέρω ψηφίσματος

Το Δ. Σ. του Δήμου Λεβαδέων επικροτεί την αριθμό 16 25/9/20 γνωμοδοτική απόφαση του Συμβουλίου της τοπικής κοινότητας Αγίου Γεωργίου για την προαιρετική λειτουργία των μικρών εμπορικών καταστημάτων, παντοπωλείων, ψιλικών ειδών και τα λοιπά του Αγίου Γεωργίου όλες τις Κυριακές του έτους και τις αργίες, με σκοπό την κάλυψη των βασικών αναγκών των κατοίκων του χωριού, μονίμων και περιστασιακά διαμενόντων το Σαββατοκύριακο σε τρόφιμα και είδη πρώτης ανάγκης, την ενίσχυση της τοπικής ανάπτυξης και τη στήριξη των μικρών επιχειρήσεων του χωριού. Για το λόγο αυτό ζητούμε τη θετική γνώμη και συμπαράσταση όλων των τοπικών και συλλογικών φορέων και τη λήψη σχετικής απόφασης από την αρμόδια Αντιπεριφερειάρχη Περιφερειακής Ενότητας Βοιωτίας κυρία Φανή Παπαθωμά, με την οποία θα επιτρέπεται προαιρετικά η λειτουργία των εμπορικών καταστημάτων σε όλες τις Κοινότητες του Δήμου με πληθυσμό κάτω των 3.000 κατοίκων , όλες τις Κυριακές του έτους και τις αργίες σύμφωνα με την κείμενη νομοθεσία.

**Η απόφαση πήρε τον αριθμό 167**

**Ο Πρόεδρος του Δ.Σ.**

**Μητάς Αλέξανδρος**

|  |  |
| --- | --- |
| **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| Καλογρηάς Αθανάσιος | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Νταντούμη Ιωάννα | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Τόλιας Δημήτριος |  |
| Καπλάνης Κων/νος |  |
| Τζουβάρας Νικόλαος |  |
| Καράλης Χρήστος |  |
| Φορτώσης Αθανάσιος |  |
| Παπαϊωάννου Λουκάς |  |
| Αρκουμάνης Πέτρος |  |
| Μπράλιος Νικόλαος |  |
| Τσιφής Δημήτριος |  |
| Γερονικολού Λαμπρινή |  |
| Μπαρμπέρης Νικόλαος |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος |  |
|  |  |
|  |  |
|  |  |